又入到元朗，行完個商場就去試下附近既餐廳啦~今次就食左呢間上海菜館~餐廳樓面好大，座位亦闊落，食得幾舒服~坐低之後就試下呢到既招牌菜啦~蟹粉蛋絲石鍋飯，非常足料，成個飯鍋面都鋪滿曬蟹肉絲同埋蟹粉。上檯既時候係熱辣辣的，千奇小心唔好掂到個石鍋呀~ 個飯黎到記得要快d撈下，唔係好快會燶，不過中意食飯焦既朋友就可以等多陣先撈~啖啖蟹，正~松子桂花魚，好考廚師工夫既一道菜，要起曬d骨同埋片成一塊塊真係小d功力都唔得相當唔錯既一道菜~